जरूरत का सामान खरीदने को जुट रही भीड़, बाकी समय सन्नाटा - Amja Bharat
Home / Banda / जरूरत का सामान खरीदने को जुट रही भीड़, बाकी समय सन्नाटा
जरूरत का सामान खरीदने को जुट रही भीड़, बाकी समय सन्नाटा
लाक डाउन के चैथे दिन पुलिस करती रही लगातार गश्त
राह पर मिलने वाले लोगों से की जा रही है पूछतांछ
बांदा, कृपाशंकर दुबे । कोरोना संक्रमण की साइकिल को तोड़ने के लिए प्रधानमंत्री नरेंद्र मोदी के आवाहन पर पूरे देश को 21 दिन के लिए लाक डाउन किया गया है। पहले दिन इसका असर दिखा। दूसरे दिन कुछ ढील रही। तीसरे दिन पुलिस ने लाठियां भांजी तो चैथे दिन लाक डाउन का सख्ती के साथ पालन कराया गया। सभी मार्गों पर पुलिस के पीआरबी वाहन घूमते देखे गए। घर से बाहर निकलने वाले लोग पुलिस के वाहनों को देखकर अपने घरों में घुस जाते रहे। यह बात दीगर है कि पुलिस के निकल जाने के बाद लोग फिर से सड़कों पर चहलकदमी करते नजर आए।
शनिवार की सुबह बाजार में खरीददारी के लिए पहुंचे लोग
21 दिन का लाक डाउन होने के कारण लोगों को घरों में उलझन सी महसूस हो रही हैं। कभी टीवी देखने तो कभी घर का काम करने के बाद लोगों का मन घर से बाहर निकलने के लिए हो रहा है। जरूरत का सामान खरीदने के बहाने लोग घरों के बाहर निकल रहे हैं और दुकान से सामान लेने के बाद फिर से घर वापस आकर
शहर में वितरण के लिए राशन सामग्री पैक करते कर्मचारी
घुस जाते हैं। हालांकि लाक डाउन को अब लोग मुसीबत समझ रहे हैं। लोगों का कहना है कि आखिर वह घर में कब तक घुसे रहें। हालात लगातार खराब होते जा रहे हैं। किसी न किसी बहाने से लोग अपने घरों से बाहर निकल रहे हैं। इधर, पुलिस है कि अब सख्ती पर उतारू हो गई है। शनिवार को कई स्थानों पर पुलिस ने लाठियां पटककर लोगों को घरों के अंदर रहने की बात कही। सुबह छह बजे से नौ बजे तक आवश्यक सामान की खरीददारी करने के लिए छूट दी गई है। लेकिन उसके बाहर घर से बाहर निकलने की इजाजत नहीं है। लेकिन
मुख्य सर्राफा बाजार में मौजूद सिटी मजिस्ट्रेट और पुलिस कर्मी
सुबह के तीन घंटे की छूट लोगों के लिए नाकाफी साबित हो रही है। उनका कहना है कि सामान की खरीददारी करने के लिए यह समय पर्याप्त नहीं है। लोगों का कहना है कि बाजार में दुकानें देर से खुलती हैं, जिसके कारण सामान खरीदने के दौरान ही समय खत्म हो जाता है। इससे आवश्यक सामग्री खरीदने में मुश्किल हो रही है।
गौरतलब हो कि लाक डाउन के दौरान आवश्यक सेवाओं को अलग रखा गया है, इनमें दूध, किराना मेडिकल,
बेवजह घर से निकले युवक को लठियाते सिटी मजिस्ट्रेट
अस्पताल आदि शामिल हैं। अस्पताल तो पूरे समय खुले रहेंगे। लेकिन आवश्यक सामग्री की खरीददारी के लिए सुबह 6 बजे से 9 बजे तक का समय निर्धारित किया गया है। इन तीन घंटों में ही लोगों को खरीददारी करनी होगी। इसमें भी यह शर्त है कि किसी भी दुकान पर भीड़ जमा नहीं होनी चाहिए। सोशल डिस्टेंसिंग का पालन करना होगा। अगर ऐसा नहीं हुआ तो पुलिस सख्ती से पेश आएगी। कुल मिलाकर घरों के अंदर रह-रहकर लोग परेशान होते जा रहे हैं। घर से बाहर निकलने पर ही उन्हें सुकून मिल रहा हैं। अलबत्ता पुलिस अब सख्त मिजाज नजर आ रही है।
जरूरत का सामान खरीदने को जुट रही भीड़, बाकी समय सन्नाटा Reviewed by Amja Bharat on Saturday, March 28, 2020 Rating: 5